ᱪᱚᱨᱚᱬᱡᱤᱛ ᱥᱤᱝ ᱚᱴᱣᱟᱞ

ᱪᱚᱨᱚᱬᱡᱤᱛ ᱥᱤᱝ ᱚᱴᱣᱟᱞ (ᱡᱟᱱᱟᱢ ᱑᱕ ᱢᱟᱨᱪ ᱑᱙᱓᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱱᱚᱶᱟ ᱒᱐᱐᱔ ᱠᱷᱚᱱ ᱒᱐᱐᱙ ᱫᱷᱟᱹᱨᱤᱡ ᱫᱚ ᱥᱤᱧᱚᱛ ᱨᱤᱱᱤᱡ ᱑᱔ ᱟᱱᱤᱡ ᱞᱳᱠᱥᱚᱵᱷᱟ ᱨᱤᱱᱤᱡ ᱡᱚᱜᱚ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱑᱔ ᱟᱱᱟᱜ ᱞᱳᱠᱥᱚᱵᱷᱟ ᱨᱮ ᱯᱚᱧᱡᱟᱵᱽ ᱨᱮᱱᱟᱜ ᱯᱷᱤᱞᱞᱳᱨ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱨᱤᱯᱨᱮᱥᱮᱱᱴᱮᱰ ᱠᱮᱜᱼᱟ ᱟᱨ ᱥᱤᱨᱳᱢᱚᱬᱤ ᱚᱠᱟᱞᱤ ᱫᱚᱞ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾

ᱱᱚᱶᱟ ᱑᱙᱙᱗ ᱠᱷᱚᱱ ᱒᱐᱐᱒ ᱫᱷᱟᱹᱨᱤᱡ ᱟᱨ ᱦᱚᱸ ᱒᱐᱑᱒ ᱠᱷᱚᱱ ᱒᱐᱑᱗ ᱫᱷᱟᱹᱨᱤᱡ ᱯᱚᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱯᱩᱭᱞᱩ ᱡᱤᱭᱚᱱ
ᱪᱚᱨᱚᱬᱡᱤᱛ ᱥᱤᱝ ᱚᱴᱣᱟᱞ ᱟᱜ ᱡᱟᱱᱟᱝ ᱫᱚ ᱢᱤᱫ ᱥᱤᱠᱷ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾Congressional Record, V. 147, Pt. 8, 12 June 2001 to 25 June 2001 p11493 ᱢᱚᱱᱴᱜᱚᱢᱨᱤ, ᱯᱚᱧᱡᱟᱵᱽ ᱯᱨᱟᱸᱛ, ᱵᱨᱤᱴᱤᱥ ᱥᱤᱧᱚᱛ (᱑᱙᱔᱗ ᱥᱟᱞ ᱨᱮ ᱦᱟᱹᱴᱤᱧ ᱛᱟᱭᱚᱢ ᱫᱚ ᱯᱟᱠᱤᱥᱛᱟᱱ ᱨᱮ ᱯᱚᱧᱡᱟᱵᱽ) ᱾ ᱥᱚᱨᱫᱟᱨ ᱚᱴᱣᱟᱞ ᱟᱜ ᱜᱷᱟᱨᱚᱸᱡᱽ, ᱟᱹᱰᱤ ᱜᱟᱱ ᱯᱚᱧᱡᱟᱵᱤ ᱞᱮᱠᱟ, ᱥᱚᱨᱬᱟᱨᱛᱷᱤ ᱞᱮᱠᱟᱛᱮ ᱥᱤᱧᱚᱛᱤᱭᱟᱹ ᱯᱚᱧᱡᱟᱵᱽ ᱮ ᱥᱮᱱ ᱮᱱᱟ ᱩᱱᱤᱫᱚ ᱡᱤᱡᱤᱮᱱ ᱠᱷᱟᱞᱥᱟ ᱠᱚᱞᱮᱡᱽ, ᱞᱩᱫᱷᱤᱭᱟᱱᱟ ᱠᱷᱚᱱ ᱜᱨᱮᱡᱩᱣᱮᱥᱚᱱ ᱥᱟᱹᱛ ᱠᱮᱜᱼᱟ ᱟᱨ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱪᱚᱱᱰᱤᱜᱚᱲ ᱠᱷᱚᱱ ᱮᱞᱮᱞᱵᱤ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱜᱼᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱥᱚᱨᱫᱟᱨ ᱪᱚᱨᱚᱬᱡᱤᱛ ᱥᱤᱝ ᱚᱴᱣᱟᱞ ᱫᱚ ᱑᱙᱘᱕ ᱥᱟᱞ ᱠᱷᱚᱱ ᱑᱙᱘᱙ ᱥᱟᱞ ᱫᱷᱟᱹᱨᱤᱡ ᱫᱚ ᱞᱳᱠᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱚᱶᱟ ᱑᱙᱙᱗ ᱥᱟᱞ ᱠᱷᱚᱱ ᱒᱐᱐᱒ ᱥᱟᱞ ᱫᱷᱟᱹᱨᱤᱡ ᱫᱚ ᱯᱚᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱚᱶᱟ ᱒᱐ ᱥᱟᱞ ᱞᱟᱹᱜᱤᱫ ᱫᱚ ᱥᱤᱧᱚᱛᱤᱭᱟᱹ ᱥᱚᱸᱥᱚᱫᱽ ᱨᱤᱱᱤᱡ ᱢᱤᱫ ᱥᱚᱢᱢᱟᱱᱤᱛ ᱥᱚᱦᱮᱫ ᱮ ᱢᱮᱱᱟᱭᱟ ᱾ ᱟᱨ ᱟᱡ ᱴᱷᱮᱱ ᱔᱐ ᱥᱟᱞ ᱠᱷᱚᱱ ᱰᱮᱦᱮᱨ ᱚᱠᱛᱚ ᱢᱮᱱᱟᱜᱼᱟ ᱾ ᱨᱟᱡᱽᱟᱹᱨᱤ ᱥᱮᱵᱟ ᱨᱮ ᱾ ᱩᱱᱤ ᱫᱚ ᱑᱙᱕᱗ ᱥᱟᱞ ᱨᱟᱡᱽᱟᱹᱨᱤ ᱴᱚᱴᱷᱟ ᱨᱮ ᱢᱮᱱᱟᱭᱟ ᱟᱨ ᱑᱙᱗᱗ ᱨᱮ ᱯᱚᱧᱡᱟᱵᱽ ᱯᱚᱱᱚᱛ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱥᱚᱨᱫᱟᱨ ᱪᱚᱨᱚᱬᱡᱤᱛ ᱥᱤᱝ ᱚᱴᱣᱟᱞ ᱟᱜ ᱵᱟᱯᱞᱟ ᱫᱚ ᱤᱱᱫᱽᱨᱚᱡᱤᱛ ᱠᱳᱨ ᱥᱟᱞᱟᱜ ᱦᱩᱭ ᱮᱱᱟ, ᱩᱱᱤ ᱨᱤᱱ ᱵᱟᱨᱭᱟ ᱵᱮᱴᱟ ᱢᱮᱱᱟᱜ ᱠᱤᱱᱟ, ᱤᱱᱫᱚᱨ ᱤᱠᱵᱚᱞ ᱥᱤᱝ ᱚᱴᱣᱟᱞ (ᱢᱤᱫ ᱨᱟᱡᱽᱟᱹᱨᱤ ᱟᱨ ᱵᱮᱯᱟᱨᱤ ᱦᱚᱸ ᱠᱟᱱᱟᱭ) ᱟᱨ ᱡᱚᱥᱡᱤᱛ ᱥᱤᱝ ᱚᱴᱣᱟᱞ ᱟᱨ ᱯᱮᱭᱟ ᱵᱤᱴᱤ ᱢᱮᱱᱟᱜ ᱠᱚᱣᱟ, ᱰᱨ ᱠᱩᱞᱢᱤᱱᱫᱚᱨᱡᱤᱛ ᱠᱳᱨ, ᱯᱚᱨᱢᱤᱱᱫᱚᱨᱡᱤᱛ ᱠᱳᱨ ᱟᱨ ᱛᱨᱤᱯᱚᱛ ᱠᱳᱨ ᱚᱴᱣᱟᱞ ᱾ ᱤᱱᱫᱚᱨ ᱤᱠᱵᱚᱞ ᱥᱤᱝ ᱚᱴᱣᱟᱞᱤᱡ ᱢᱤᱫᱴᱟᱹᱝ ᱵᱮᱴᱟ ᱢᱮᱱᱟᱭᱟ ᱱᱩᱭ ᱫᱚ ᱟᱹᱰᱤ ᱢᱟᱨᱟᱝ ᱚᱡᱤᱡᱽ ᱚᱴᱣᱟᱞ ᱠᱟᱱᱟᱭ ᱾ ᱡᱚᱥᱡᱤᱛ ᱚᱴᱣᱟᱞ ᱨᱤᱱ ᱵᱟᱨᱭᱟ ᱡᱟᱣᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
 Members of Fourteenth Lok Sabha - Parliament of India website

ᱛᱷᱚᱠ:᱑᱔ ᱟᱱᱟᱜ ᱞᱳᱠᱥᱚᱵᱷᱟ ᱥᱚᱦᱮᱫ ᱠᱚ